
Munitsipaaleluruumi Gerassimovi 4-40 Narvas

võõrandamisele mittekuuluvaks tunnistamine

1.  Asjaolud ja menetluse käik

Narva linna omandis olev neljatoaline korter aadressil Gerassimovi 4-40, Narvas (üldpind 74,0 m2) on käesoleval ajal asustamata. 

Arvestades nimetatud korteri üldandmeid, iseloomustust ja tehnilist seisukorda on otstarbekaks säilitada nimetatud eluruum üürikorterina edasise kasutamisega munitsipaaleluruumi üürilepingu alusel. Seoses sellega on vajalik tunnistada neljatoaline korter aadressil Gerassimovi 4-40  Narvas võõrandamisele mittekuuluvaks.

Antud küsimus oli arutusel Narva Linnavalitsuse eluasemekomisjoni  20.05.2008.a istungil, kus otsustati teha Narva Linnavolikogule ettepanek tunnistada munitsipaaleluruumi aadressil Gerassimovi 4-40 Narvas võõrandamisele mittekuuluvaks kehtestatud korras üürile andmiseks.

2. Õiguslikud alused

Kohaliku omavalitsuse korralduse seaduse § 6 lõike 1 kohaselt omavalitsusüksuse ülesandeks on korraldada antud vallas või linnas sotsiaalabi ja -teenuseid, vanurite hoolekannet, noorsootööd, elamu- ja kommunaalmajandust, veevarustust ja kanalisatsiooni, heakorda, jäätmehooldust, territoriaalplaneerimist, valla- või linnasisest ühistransporti ning valla teede ja linnatänavate korrashoidu, juhul kui need ülesanded ei ole seadusega antud kellegi teise täita.

Kohaliku omavalitsuse korralduse seaduse § 22 lõike 1 punktile 6 kohaselt Volikogu ainupädevusse kuulub valla- või linnavara valitsemise korra kehtestamine. 

Narva Linnavolikogu määruse 23.12.2004.a. nr 61/47 „Narva linna omandis olevate eluruumide valdamise, kasutamise ja käsutamise kord“ punktidele 11 kohaselt asustamata eluruumid võib Narva Linnavolikogu otsusega tunnistada võõrandamisele mittekuuluvateks ning anda kehtestatud korras üürile. 

3. Otsus

Tunnistada võõrandamisele mittekuuluvaks neljatoaline korter aadressil Gerassimovi 4-40, Narvas (üldpind 74,0 m²) kehtestatud korras üürile andmiseks.

4. Otsuse vaidlustamine

Otsus on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemise päevast.

5. Rakendussätted

Otsus jõustub seadusega sätestatud korras.

Mihhail Stalnuhhin

Narva Linnavolikogu esimees

Munitsipaaleluruumi Gerassimovi 4-40 Narvas

võõrandamisele mittekuuluvaks tunnistamine

Narva Linnavalitsus võtab vastu protokollilise otsuse:

1. Nõustuda esitatud Narva Linnavolikogu otsuse eelnõuga.

2. Volitada Linnavara-ja majandusameti kommunaalmajandusosakonna juhataja direktori ülesannetes Arkadi Nikolajev’it antud küsimust ette kandma Narva Linnavolikogu istungil.

